cyanic-selkie/wikianc huggingface dataset:
सौरभ राज जैन
करियर
सौरभ ने अपने पहले शो, रीमिक्स (2004) में अभिनय किया। उन्होंने आगे एक हॉलीवुड फिल्म कर्म में अभिनय किया, लेकिन एकता कपूर की परिचय में अभिनय करने के बाद वह एक घरेलू नाम बन गए। उन्हें सफलता देवों के देव महादेव शो में अभिनय से मिली। . जहां उन्होंने भगवान विष्णु की भूमिका निभाई। इसके बाद उन्होंने स्वास्तिक प्रोडक्शंस महाभारत (2013) में भगवान कृष्ण की मुख्य भूमिका में अभिनय किया, जिसे उन्होंने अपने करियर के लिए "गेम-चेंजर" के रूप में वर्णित किया। इसके बाद उन्होंने महाकाली - अंत ही आरंभ है में भगवान शिव के रूप में अभिनय किया, और फिर तेलुगु फिल्म ओम नमो वेंकटेशया में विष्णु के रूप में फिर से अभिनय किया। उन्होंने शो पोरस और चंद्रगुप्त मौर्य  में सम्राट धना नंदा के रूप में नकारात्मक भूमिकाएँ निभाईं। इसके बाद उन्होंने पटियाला बेब्स में नील की भूमिका भी निभाई।
संदर्भ
<references group="" responsive="1">
टाइगर हिल, दार्जिलिंग
टाइगर हिल (Tiger hill; 2,590 मीटर) भारत के पश्चिम बंगाल राज्य के दार्जिलिंग ज़िले में, दार्जिलिंग शहर के पास, एक पर्यटन स्थल है। यहाँ से कंचनजंघा और अन्य पर्वत चोटियों का मनोरम दृश्य दिखता है, साथ ही यहाँ से विश्व की सर्वोच्च पर्वत चोटी माउंट एवरेस्ट भी देखी जा सकती है। टाइगर हिल, यूनेस्को की विश्व धरोहरों में शामिल दार्जिलिंग हिमालयी रेलवे के घूम रेलवे स्टेशन के पास स्थित है, जो भारत का सबसे ऊँचाई पर स्थित रेलवे स्टेशन है।
अवस्थिति
दार्जिलिंग तक आराम से सड़क मार्ग, रेल मार्ग और हवाई मार्ग द्वारा पहुँचा जा सकता है। यहाँ के समीपस्थ बड़े रेलवे स्टेशन सिलीगुड़ी और जलपाईगुड़ी हैं तथा समीपतम हवाई अड्डा बागडोगरा है। टाइगर हिल दार्जिलिंग से लगभग 11 किलोमीटर की की दूरी पर घूम नामक स्थान से ऊपर की ओर स्थित है। यहाँ सड़क मार्ग से आराम से पहुंचा जा सकता है। दार्जिलिंग शहर से जीप द्वारा चोटी तक पहुंचने में लगभग 40 मिनट लगते हैं। घूम स्टेशन से पहले जीप या पैदल चौरस्ता, अलबुनी और जोरबंगल पहुँचा जा सकता एवं उसके बाद पहाड़ की चढ़ाई कर जाया जा सकता है। पर्यटक आरक्षित टैक्सी बुक कर सकते हैं अथवा एक साझा जीप ले सकते हैं। नेहरू और चौक बाजार क्षेत्र में साझा जीप और टैक्सियां उपलब्ध है। यदि आप शहर से बाहर है, तो आपको पहाड़ी के पास एक होटल लेने की आवश्यकता है क्योंकि आपको अंधेरी सुबह में जल्दी जाना होगा तभी आप मनोरम दृश्यमान कर सकते हैं।
टाइगर हिल
सूर्योदय के समय अपनी शानदार नज़ारों के लिए सबसे प्रसिद्ध है, जहां आप कम ऊंचाई पर मद्धिम किरणों के सामने कंचनजंगा और माउंट एवरेस्ट की चोटियों का अवलोकन कर सकते हैं। कपासी बादलों के बीच बर्फ से ढके पहाड़ों का शानदार दृश्य पूरे देश के पर्यटकों को आकर्षित करता है। दिलचस्प बात यह है कि घूम पश्चिम बंगाल के दार्जिलिंग हिमालयी पहाड़ी क्षेत्र में एक छोटा पहाड़ी इलाका है। यहाँ स्थित रेलवे स्टेशन 2,258 मीटर की ऊंचाई पर स्थित है और दार्जिलिंग हिमालयन रेलवे, जो यूनेस्को की विश्व धरोहर स्थल में शामिल है का तथा भारत का सबसे ऊंचा रेलवे स्टेशन है। टाइगर हिल हमेशा से पर्यटकों की पहली पसंदीदा पर्यटन स्थल रहा है। इसे दार्जलिंग में स्थित "पहाड़ियों की रानी" के रूप सेे भी जाना जाता है।
कंचनजंघा की चोटियों को सूर्योदय के समय सूर्य उगने से पहले यहाँ से देखना एक प्रमुख पर्यटन आकर्षण है। टाइगर हिल और माउंट एवरेस्ट के बीच की सीधी दूरी 107 मील (172 किलोमीटर) है। स्वच्छ आकाश की दशा में दक्षिण की ओर स्थित कुर्सियांग शहर भी यहाँ से दिखाई देता है और बीच में तीस्ता, महानंदा, बालासोर और मेची नदियाँ भी दक्षिण की ओर प्रवाहित होती दिखती हैं। तिब्बत में स्थित चुमल राई पर्वत यहां से 84 मील (135 किलोमीटर) दूर है, जो कोलरा पर्वत के ऊपर दिखाई देता है। सेंचल वन्यजीव अभयारण्य टाइगर हिल के बहुत ही समीप स्थित है।
कोटुली पुर्णिया, रानीखेत तहसील
कोटुली पुर्णिया, रानीखेत तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
इंग्लैण्ड राज्य
नार्मन शासन की शुरुआत के बाद से एंग्लो-सैक्सन भाषा(पुरानी अंग्रेज़ी) में फ़्रांसिस भाषा का प्रभाव अत्यंत बढ़ गया और आधुनिक अंग्रेज़ी विकसित हुई। १३वीं सदी के अंत तक इंग्लैंड ने वेल्स रियासत पर अपना अधिकार जमा लिया और १६वीं सदी में वेल्स को इंग्लैंड में पूर्णतः विलीन कर लिया गया। वेल्स पर अधिक्रमण ने इंग्लैंड को यूरोप के एक प्रमुख सैन्य शक्ति के रूप में स्थापित कर दिया। ट्यूडर काल ने अंग्रेज़ी नवजागरण के काल को देखा, जोकि अंग्रेज़ी भाषा और संस्कृति के लिहाज़ से सबसे महत्वपूर्ण काल था। राजा हेनरी अष्टम् के राज ने अंग्रेज़ी पुनःस्थापन के काल को देखा, और तत्पश्चात उनकी पुत्री एलिज़ाबेथ प्र॰ के राज में पारित एलिज़ाबेथन धार्मिक समाधान ने चर्च ऑफ़ इंग्लैंड की स्वायत्तता पुनःस्थापि की, और इसने इंग्लैंड को एक प्राथमिक यूरोपीय महाशक्ति के रूप में स्थापित कर दिया। एलिज़ाबेथन युग में इंग्लैंड ने नई दुनिया(अमरीकी महाद्वीप) के बड़े हिस्से पर अपना अधिकार स्थापित किया और अपने उपनिवेश स्थापित किये, जिसके साथ आगामी ब्रिटिश साम्राज्य की नीव पड़ी। इंग्लैंड में मैग्ना कार्टा और बिल ऑफ़ राइट्स, १६८९ जैसे ऐतिहासिक विधान पारित हुए, जिसके बदौलत संसद की शक्ति बढ़ती गयी, और शासक की शक्तियों व अधिकारों पर अनेक सीमाएँ और अंकुश लगाए गए, जोकि आगे जाकर एक विशेष प्रशासनिक व्यवस्था के रूप में विकसित हुई, जिसे वेस्टमिंस्टर प्रणाली कहा जाता है।
१६०३ में रानी एलिज़ाबेथ के निधन के पश्चात स्कॉटलैंड के राजा जेम्स षष्टम् ने इंग्लैंड के सिंघासन को उत्तराधिकृत किया, और इस के साथ इंग्लैंड, स्कॉटलैंड और आयरलैंड के साथ व्यक्तिगत विलय की स्थिति में आ गया, तथा स्टुअर्ट वंश के राज का प्रारम्भ हुआ। स्टुअर्ट काल में, अंग्रेज़ी गृह युद्ध हुआ, जोकि चार्ल्स प्रथम के प्राणदंड के साथ समाप्त हुआ, परंतु इस गृहयुद्ध ने शासक के शासनाधिकार पर अनेक अंकुश लगा दिए, और शासक को संसद की स्वीकृति के बिना शासन करने से वंचित कर दिया। १ मई १७०७ को, विलय के अधिनियमों के तहत इंग्लैंड का स्कॉटलैंड के साथ विलय होगया और संयुक्त ग्रेट ब्रिटेन राजशाही की स्थापम हुई।
चूड़ाचाँदपुर
चूड़ाचाँदपुर मणिपुर प्रान्त का एक जिला है।
उत्संस्करण
उत्संस्करण (Acculturation) वह समाजिक, मनोवैज्ञानिक और सांस्कृतिक बदलाव होता है जिसमें एक समाज या संगठन से सम्बन्धित कोई व्यक्ति या समुदाय किसी अलग समाज या संगठन के तौर-तरीके व मान्यताएँ समझकर उसका भाग बनता है। ऐसा अप्रवास की स्थितियों में अक्सर देखा जाता है, जब व्यक्ति एक देश छोड़कर किसी अन्य देश में जा बसता है। यह भी सम्भव है कि यदि बड़ी मात्रा में किसी एक समुदाय के लोग किसी अन्य समाज का भाग बने तो उस नये समाज को भी कुछ हद तक बदल देते हैं।
उदाहरण के लिए 20वीं शताब्दी के आरम्भिक भाग में इटली से कई अप्रवासी अमेरिका में आ बसे। इन इतालवियों ने कुछ समय बाद इतालवी भाषा बोलनी बंद कर दी और अंग्रेज़ी बोलने लगे। इनका रहन-सहन और समाजिक मान्यताएँ भी बदलकर अमेरिकियों जैसी हो गई और इन्होंने दूसरे अमेरिकियों से विवाह सम्बन्ध भी रखने आरम्भ कर दिये। लेकिन इन की कुछ सांस्कृतिक चीज़ें - जैसे कि पिज़्ज़ा खाना - अमेरिकी समाज में सांझा होकर फैल गई।
चाँदपुर गाँव, सनहौला (भागलपुर)
चाँदपुर सनहौला, भागलपुर, बिहार स्थित एक गाँव है।
एटा (तहसील), एटा
यह तहसील एटा जिला, उत्तर प्रदेश में स्थित है। 2011 में हुई भारत की जनगणना के अनुसार इस तहसील में 494 गांव हैं।
नफ़रत (1973 फ़िल्म)
नफ़रत 1973 में बनी हिन्दी भाषा की फिल्म है।
ग्रेट ग्रैंड मस्ती
ग्रेट ग्रैंड मस्ती (जिसे मस्ती 3 भी कहते हैं) भारतीय वयस्क हास्य फ़िल्म है, जिसका निर्देशन इन्द्र कुमार ने किया है। इसके निर्माता अशोक ठकेरिया और इन्द्र कुमार हैं।
निर्माण
मस्ती और मस्ती 2 के सफलता के पश्चात अशोक ठकेरिया और इन्द्र कुमार ने इसके तीसरे संस्करण को बनाने का निर्णय लिया, जिसे ग्रेट ग्रैंड मस्ती नाम दिया गया। इसे मस्ती 3 नाम से भी जाना जाता है।
पात्र चुनाव
पिछले भागों की तरह इसमें रितेश देशमुख, विवेक ओबेरॉय और आफ़ताब शिवदेसानी मुख्य किरदार के रूप में चुने गए। लेकिन फ़िल्म में दोहरे अर्थ वाले वाक्य के उपयोग होने के कारण कई अभिनेत्री इस फ़िल्म को करने के लिए राजी नहीं हो रहे।
संगीत
ग्रेट ग्रैंड मस्ती के लिए संजीव-दर्शन, शारिब-तोषी और सुपर्बिया (शान, गौरव, रौशनी) ने संगीत दिया है। गानों के बोल समीर अंजान, मनोज यादव और कुमार लिखे हैं। संगीत अधिकारों का अधिग्रहण ज़ी म्यूजिक कंपनी ने किया है।
सार्वदेशिक आर्य प्रतिनिधि सभा
सार्वदेशिक आर्य प्रतिनिधि सभा आर्यसमाज की सर्वोच्च संस्था है। इसकी स्थापना स्वामी श्रद्धानन्द द्वारा की गयी थी ताकि विश्व के सभी भागों में स्थित आर्यसमाज का समुचित प्रबन्धन करने में सुविधा हो। इसकी साधारण सभा में विश्व के विभिन्न आर्यसमाज संस्थाओं से चुने गये २१ सदस्य होते हैं। ये सदस्य प्रत्येक तीसरे वर्ष एक कार्यकारिणी का चुनाव करते हैं। इसका मुख्यालय दिल्ली में है।
अचिनी कुलसुरिया
अचिनी कुलसुरिया (जन्म 7 जून 1990) एक श्रीलंकाई क्रिकेटर हैं जो श्रीलंका की महिला क्रिकेट टीम के लिए खेलती हैं। उन्होंने 10 नवंबर 2015 को न्यूजीलैंड के खिलाफ अपना एक दिवसीय अंतर्राष्ट्रीय (वनडे) पदार्पण किया। जनवरी 2020 में, उन्हें ऑस्ट्रेलिया में 2020 आईसीसी महिला टी20 विश्व कप के लिए श्रीलंका की टीम में नामित किया गया था। अक्टूबर 2021 में, उन्हें जिम्बाब्वे में 2021 महिला क्रिकेट विश्व कप क्वालीफायर टूर्नामेंट के लिए श्रीलंका की टीम में नामित किया गया था।
अल-हष्र
सूरा अल-हश्र (इंग्लिश: Al-Hashr) इस्लाम के पवित्र ग्रन्थ कुरआन का 59 वां सूरा (अध्याय) है। इसमें 24 आयतें हैं। =नाम= इस सूरा के अरबी भाषा के नाम को क़ुरआन के प्रमुख अनुवाद में सूरा अल-हश्र और प्रसिद्ध किंग फ़हद प्रेस के अनुवाद में सूरा अल्-ह़श्र दिया गया है। नाम दूसरी आयत के वाक्यांश “जिसने किताब वाले कुफ़्र करने वालों को पहले ही हल्ले (हश्र) में उनके घरों से निकाल बाहर किया" से उद्धृत है। अभिप्रेत यह है कि यह वह सूरा है जिसमें अल-हश्र शब्द आया है। =अवतरणकाल=
मदनी सूरा अर्थात् पैग़म्बर मुहम्मद के मदीना के निवास के समय हिजरत के पश्चात अवतरित हुई।
हज़रत अब्दुल्लाह बिन अब्बास (रजि.) कहते हैं कि सूरा हश्र  बनी नज़ीर के अभियान के विषय में अवतरित हुई थी, जिस तरह सूरा 8 ( अनफ़ाल ) बद्र के युद्ध के विषय में अवतरित हुई थी। (हदीस : बुखारी, मुस्लिम)
“यह कि यहूदी अपना ख़र्च उठाएँगे और मुसलमान अपना ख़र्च; और यह कि इस अनुबन्ध में सम्मिलित लोग आक्रमणकारी के मुक़ाबले में एक-दूसरे की सहायता करने के पाबन्द होंगे। और यह कि वे शुद्ध - हृदयता के साथ एक - दूसरे के शुभ - चिन्तक होंगे। और उनके मध्य पारस्परिक सम्बन्ध यह होगा कि वे एक - दूसरे के साथ नेकी और न्याय करेंगे, गुनाह और अत्याचार नहीं करेंगे। और यह कि कोई उसके साथ ज़्यादती न करेगा जिसके साथ उसकी प्रतिज्ञाबद्ध मैत्री है, और यह कि उत्पीड़ित की सहायता की जाएगी, और यह कि जब तक युद्ध रहे, यहूदी मुसलमानों के साथ मिलकर उसका ख़र्च उठाएँगे। और यह कि इस अनुबन्ध में सम्मिलित होनेवालों के लिए यसरिब में किसी प्रकार का उपद्रव और बिगाड़ का कार्य वर्जित है और यह कि अनुबन्ध में सम्मिलित होनेवालों के मध्य यदि कोई विवाद या मतभेद पैदा हो, जिससे दंगा और बिगाड़ की आशंका हो तो उसका निर्णय अल्लाह के क़ानून के अनुसार अल्लाह के रसूल मुहम्मद (सल्ल.) करेंगे .... और यह कि कुरैश और उसके समर्थकों को शरण नहीं दी जाएगी और यह कि यसरिब पर जो आक्रमण करे, उसके मुक़ाबले में अनुबन्ध में सम्मिलित लोग एक - दूसरे की सहायता करेंगे ...। हर पक्ष अपनी तरफ़ के क्षेत्र की सुरक्षा का उत्तरदायी हो।" ( इब्ने हिशाम , भाग दो , पृष्ठ 147-150)
यह एक निश्चित और स्पष्ट अनुबन्ध था जिसकी शर्ते स्वयं यहूदियों ने स्वीकार की थी, किन्तु बहुत जल्द उन्होंने अल्लाह के रसूल (सल्ल.), इस्लाम और मुसलमानों के विरुद्ध शत्रुतापूर्ण नीति का प्रदर्शन शुरू कर दिया और उनकी शत्रुता एवं उनका विद्वेष दिन - प्रतिदिन उग्र रूप धारण करता चला गया। उन्होंने नबी (सल्ल.) के विरोध को अपना-जातीय लक्ष बना लिया। आपको पराजित करने के लिए कोई चाल, कोई उपाय और कोई हथकंडा इस्तेमाल करने में उनको तनिक भी संकोच न था। अनुबन्ध के विरुद्ध खुली - खुली शत्रुतापूर्ण नीति तो बद्र के युद्ध से पहले ही वे अपना चुके थे। किन्तु जब बद्र में अल्लाह के रसूल (सल्ल.) और मुसलमानों को कुरैश पर स्पष्टतः विजय प्राप्त हुई तो वे तिलमिला उठे और उनके द्वेष की आग और अधिक भड़क उठी। बनी नज़ीर का सरदार कअब बिन अशरफ़ चीख़ उठा कि "अल्लाह की क़सम , यदि मुहम्मद ने अरब के इन सम्मानित व्यक्तियों को क़त्ल कर दिया है, तो धरती का पेट हमारे लिए उसकी पीठ से अधिक अच्छा है। ' '
फिर वह मक्का पहुँचा और बद्र में कुरैश के जो सरदार मारे गए थे उनके अत्यन्त उत्तेजक मर्सिये (शोकगीत) कहकर मक्कावालों को प्रतिरोध पर उकसाया। यहूदियों का पहला क़बीला जिसने सामूहिक रूप से बद्र के युद्ध, के पश्चात् खुल्लम - खुल्ला अपना अनुबन्ध भंग कर दिया, बनी कैनुक़ा था जिसके बाद अल्लाह के रसूल (सल्ल.) ने शव्वाल ( और कुछ उल्लेखों के अनुसार ज़ी - क़ादा ) सन् 2 हिजरी के अन्त में उनके मुहल्ले का घेराव कर दिया। केवल पन्द्रह दिन ही यह घेराव रहा कि उन्होंने हथियार डाल दिए। (और अन्त में उन्हें ) अपना सब माल , हथियार और उद्योग के उपकरण और यंत्र छोड़कर मदीना से निकल जाना पड़ा (इब्ने साद, इब्ने हिशाम , तारीखे तबरी)।
इसके बाद जब शव्वाल सन् 3 हिजरी में कुरैश के लोग बद्र के युद्ध का बदला लेने के लिए बड़ी तैयारियों के साथ मदीना पर चढ़ आए, तो इन यहूदियों ने अनुबन्ध की पहली और स्पष्ट अवज्ञा इस तरह की कि मदीना की प्रतिरक्षा में आपके साथ सम्मिलित न हुए , हालँकि वे इसके पाबन्द थे। फिर जब उहुद की लड़ाई में मुसलमानों को बहुत बड़ी हानि पहुँची तो उनका साहस और बढ़ गया, यहाँ तक कि बनी नज़ीर ने अल्लाह के रसूल (सल्ल.) को मार डालने के लिए व्यवस्थित रूप से एक षड्यंत्र रचा, जो ठीक समय पर असफल हो गया। (इन घटनाओं के पश्चात् ) अब उनके साथ किसी प्रकार की नर्मी का प्रश्न ही न रहा। नबी (सल्ल.) ने उनको अविलम्ब यह अल्टीमेटम भेज दिया कि तुमने जो ग़द्दारी करनी चाही थी, वह मुझे ज्ञात हो गई है। अतः दस दिन के भीतर मदीना से निकल जाओ , इसके पश्चात् अगर तुम यहाँ ठहरे रहे तो जो व्यक्ति भी तुम्हारी बस्ती में पाया जाएगा उसकी गर्दन मार दी जाएगी। (अब्दुल्लाह बिन उबई के) झूठे भरोसे पर उन्होंने नबी (सल्ल.) के अल्टीमेटम का यह जवाब दिया, " हम यहाँ से नहीं निकलेंगे, आपसे जो कुछ हो सके, कर लीजिए।" इसपर रबीउल अव्वल सन् 4 हिजरी में अल्लाह के रसूल (सल्ल.) ने उनका घेराव कर लिया, और केवल कुछ ही दिनों के घेराव के बाद वे इस शर्त पर मदीना छोड़ देने को राजी हो गए कि हथियार के अतिरिक्त जो कुछ भी वे अपने ऊँटों पर लादकर ले जा सकेंगे, ले जाएँ। इस तरह यहूदियों के इस दूसरे दुष्ट क़बीले से मदीना की ज़मीन ख़ाली करा ली गई। उनमें से केवल दो आदमी मुसलमान होकर यहाँ ठहर गए। शेष सीरिया और खैबर की ओर निकल गए। यही घटना है जिसकी इस सूरा में विवेचना की गई है। =विषय और वार्ताएँ = इस्लाम के विद्वान मौलाना सैयद अबुल आला मौदूदी लिखते हैं कि सूरा का विषय जैसा कि ऊपर बयान हुआ, बनी नज़ीर के अभियान की समीक्षा है। इसमें सामूहिक रूप से चार विषय वर्णित हुए हैं :
(1) पहली चार आयतों में दुनिया को उसके परिणाम से शिक्षा दिलाई गई है, जो अभी अभी बनी नज़ीर ने देखा था। अल्लाह ने बताया है कि (बनी नज़ीर का यह निर्वासन स्वीकार कर लेना) मुसलमानों की शक्ति का चमत्कार नहीं था, बल्कि इस बात का परिणाम था कि वे अल्लाह और उसके रसूल (सल्ल.) से लड़ गए थे और जो लोग अल्लाह की ताक़त से टकराने का दुस्साहस करें, उन्हें ऐसे ही परिणाम का सामना करना पड़ता है।
(2) आयत 5 में युद्ध के क़ानून का यह नियम बताया गया है कि युद्ध - संबंधी आवश्यकताओं के लिए शत्रु के क्षेत्र में जो ध्वंसात्मक कार्यवाही की जाए उसे धरती में बिगाड़ पैदा करने का नाम नहीं दिया जाता।
(3) आयत 6 से 10 तक यह बताया गया है कि उन देशों की ज़मीनों और सम्पत्तियों का प्रबन्ध किस तरह किया जाए जो युद्ध या सन्धि के परिणामस्वरूप इस्लामी राज्य के अधीन हो जाएँ।
(4) आयत 11 से 17 तक कपटाचारियों की उस नीति की समीक्षा की गई है जो उन्होंने बनी नज़ीर के अभियान के अवसर पर अपनाई थी।
(5) आयत 18 से के अन्त तक पूरा - का - पूरा एक उपदेश है जिसका सम्बोधन उन सभी लोगों से है जो ईमान का दावा करके मुसलमानों के गिरोह में शामिल हो गए हों, किन्तु ईमान के वास्तविक भाव से वंचित रहें। इसमें उनको बताया गया है कि वास्तव में ईमान की अपेक्षा क्या है। =सुरह "अल-हश्र'' का अनुवाद= बिस्मिल्ला हिर्रह्मा निर्रहीम अल्लाह के नाम से जो दयालु और कृपाशील है।
क़ुरआन की मूल भाषा अरबी से उर्दू अनुवाद "मौलाना मुहम्मद फ़ारूक़ खान", उर्दू से हिंदी "मुहम्मद अहमद" ने किया।
=बाहरी कडियाँ= इस सूरह का प्रसिद्ध अनुवादकों द्वारा किया अनुवाद क़ुरआन प्रोजेक्ट पर देखें Al-Hashr 59:1
=इन्हें भी देखें=
चाँदकरण शारदा
चाँदकरण शारदा (1888 - 1957) भारत के समाजसेवी, स्वतन्त्रता संग्राम सेनानी, वकील, हिन्दीसेवी एवं प्रसिद्ध आर्यसमाजी थे।
दो वक्त की रोटी (1988 फ़िल्म)
दो वक्त की रोटी 1988 में बनी हिन्दी भाषा की फ़िल्म है।
संकर
यह एक निषेचन विधि है। नर और मादा के निषेचन क्रिया को संकर कहते हैं।
सूक्ष्मजीवरोधी
सूक्ष्मजीवरोधी (antimicrobial) ऐसे रसायन व अन्य चीज़ें होती हैं जो सूक्ष्मजीवों को मारती हैं या उनकी वृद्धि को रोकती हैं। अलग सूक्ष्मजीवरोधी अलग सूक्ष्मजीवों का अवरोधन करते हैं और उन्हें इसके आधार पर भिन्न श्रेणियों में बांटा जाता है। मसलन जीवाणु (बैक्टीरीया) के विरुद्ध प्रभावशाली सूक्ष्मजीवरोधियों को जीवाणुरोधी (antibacterials), फफूंद (फ़न्गस) रोकने वाले सूक्ष्मजीवरोधियों को फफूंदरोधी (antifungals), इत्यादि।
औषधि निर्यातक देशों की सूची
प्रमुख औषधि निर्यातक देशों की सूची दी गई है।
2014
तथ्य तथा आँकड़े द ऑब्जर्वेटरी ऑफ इकोनॉमिक कॉम्प्लेक्सिटी की सूचना के आधार पर 2014 के अरब (बिलियन) अमेरिकी डॉलर में हैं। वर्तमान में शीर्ष दस देशों को सूचीबद्ध किया गया है, जो कुल अनुमानित बाजार मूल्य 354 बिलियन डॉलर के 75% का प्रतिनिधित्व करते हैं।
नोट: दोहरे गणना से बचने के लिए व्यक्तिगत सदस्य राज्यों (यहाँ यूके) के आंकड़ों को छोड़कर कुल गणना की गई थी।
ह्रूसो लोग
ह्रूसो ( Hruso ) या आका ( Aka ) भारत के अरुणाचल प्रदेश राज्य में बासने वाले एक समुदाय का नाम है। वे एक तिब्बती-बर्मी भाषा बोलते हैं। इनका निवास पश्चिम सिआंग ज़िले के थ्रिज़िनो, भालुकपोंग, बुरागाँव, जमीरी, पलीज़ी और कुप्पी क्षेत्रों में है, हलांकि वे पूर्व सिआंग ज़िले के कुछ भागों में भी बसे हुए हैं। इनकी जनसंख्या लगभग ३,००० है।
विवरण
ह्रूसो लोगों में चीड़ (पाइन) के सम्ख़ (रेज़िन) और कोयले की मिश्रित कालख से चहरे काले करने की प्रथा थी, जिस से इनका नाम असमिया भाषा में 'अंगका' या 'आका' पड़ गया। लेकिन इस समुदाय के सदस्य अपने आप को 'ह्रूसो' बुलना अधिक पसन्द करते हैं। हर गाँव एक मुखिया का चुनाव करता है। लोग बाँस, लकड़ी और पत्तों के बने लम्बे घरों में रहते हैं, जो ज़मीन से ६ फ़ुट ऊँचे ढांचों पर स्थित होते हैं। ह्रूसो समाज में दो वर्ग हैं - 'केवतसुम' नामक साधारण वर्ग और 'केतसुम' नामक सम्भ्रांत वर्ग। समाज पितृपक्षी है और एक पुरुष की एक से अधिक महिला से विवाह होने की प्रथा भी आम है। चचेरे व ममेरे भाई-बहनों में शादियाँ करने की अनुमति है। यह समुदाय मिजी समुदाय से सम्बन्धित है और दोनों में आपसी शादियाँ होती हैं।
कोलाज अटकल
कोलाज ऊहा या कोलाज अटकल (Collatz conjecture) गणित की एक ऊहा (conjecture) है जिसका नामकरण लोथर कोलाज़ (Lothar Collatz) के नाम पर हुआ है जिसने सन १९३७ में इसे प्रस्तावित किया था।
२०१२ का विश्वस्तरीय रक्तदान कीर्तिमान
१७ सितम्बर २०१२ के दिन मानवता के इतिहास मैं एक स्वर्णिम पृष्ठ जोड़ा गया। इस दिन मेगा ब्लड डोनेशन ड्राइव के नाम से तथा अखिल भारतीय तेरापंथ युवक परिषद् के तत्वाधान मैं एक दिन मैं १००००० यूनिट रक्तदान किया गया जो अनूठा विश्व रिकॉर्ड है। देश और विदेश के ६७० सेन्टर मैं इस कार्य को अंजाम दिया गया। इस ड्राइव के मुख्य संयोजक श्री राजेश सुराना थे।
गरम मसाला (1972 फ़िल्म)
गरम मसाला 1972 में बनी हिन्दी भाषा की फिल्म है।
जीलैंडिया
जीलैंडिया (Zealandia) विश्व का आठवां महाद्वीप है ऐसा वैज्ञानिकों का मत है। इस महाद्वीप का लगभग ९४ % भूभाग जल में डूबा हुआ है।
स्थिति
यह महाद्वीप न्यूजीलैंड के ठीक नीचे है। इसका अधिकांश भाग दक्षिण प्रशांत महासागर  में डूबा हुआ है।
क्षेत्रफल
जिओलॉजिकल सोसाइटी ऑफ अमेरिका जर्नल में छपी रिपोर्ट में कहा गया है कि इस आठवें  महाद्वीप का क्षेत्रफल लगभग  50 लाख वर्ग किलोमीटर है और यह ऑस्ट्रेलिया के २/३  के बराबर है
विस्तार
इसमें निम्न भू भाग शामिल हैं।
सन्दर्भ
श्रेणी :महाद्वीप श्रेणी : भूगोल श्रेणी : विश्व
जॉज़ (१९७५ फ़िल्म)
जॉज़ (अंग्रेज़ी: Jaws) 1975 में रिलीज़ हुई एक थ्रिलर फ़िल्म है जो अमेरिका में बनी है। यूनिवर्सल पिक्चर्स द्वारा रिलीज़ की गई है। फिल्म स्टीवन स्पीलबर्ग द्वारा निर्देशित है और पीटर बेंचले द्वारा इसी नाम के 1974 के उपन्यास पर आधारित है।
कहानी
फिल्म एक महान सफेद शार्क का अनुसरण करती है जो एमिटी द्वीप में तैराकों पर हमला करती है। समस्या को हल करने के लिए, एक पुलिसकर्मी, एक समुद्री जीवविज्ञानी और एक शार्क शिकारी इसे नीचे ले जाने के लिए।
सिल्वर लाइनिंग्स प्लेबुक
सिल्वर लाइनिंग्स प्लेबुक (Silver Linings Playbook) वर्ष 2012 में जारी की गयी अमेरिकी रुमानी-हास्य-नाटक फ़िल्म है जिसका लेखन एवं निर्देशन डेविड ओ॰ रसेल ने किया है। फ़िल्म का कथानक मैथ्यू क्विक के वर्ष 2008 के उपन्यास द सिल्वर लाइनिंग्स प्लेबुक पर आधारित है। फ़िल्म में मुख्य अभिनय ब्रैडली कूपर और जेनिफ़र लॉरेंस ने किया है एवं रॉबर्ट डी नीरो, जैकी वीवर, क्रिस टकर, अनुपम खेर, जॉन ऑर्टिज़ और जूलिया स्टाइल्स सहायक भूमिका में हैं।
पाकिस्तान के खिलाफ दक्षिण अफ्रीका क्रिकेट टीम का संयुक्त अरब अमीरात दौरा 2013-14
दक्षिण अफ्रीका और पाकिस्तान की राष्ट्रीय क्रिकेट टीमों ने 14 अक्टूबर से 15 नवंबर 2013 तक संयुक्त अरब अमीरात (यूएई) का दौरा किया। इस दौरे में दो टेस्ट, पांच एक दिवसीय अंतर्राष्ट्रीय (वनडे) और दो ट्वेंटी 20 अंतर्राष्ट्रीय (टी20आई) शामिल थे।
जगरनाथपुर गाँव, सनहौला (भागलपुर)
जगरनाथपुर सनहौला, भागलपुर, बिहार स्थित एक गाँव है।
गुरूङ भाषा
गुरुंग भाषा ' (जिसे तमू की, या तमू भाषा के नाम से भी जाना जाता है) नेपाल के गुरुंग लोगों द्वारा बोली जाती है। नेपाल में सभी गुरुंग बोलने वालों की कुल संख्या 1991 में 227,918 और 2011 में 325,622 थी।
भौगोलिक वितरण
गुरुंग निम्नलिखित में बोली जाती है नेपाल के जिले (ऍथनोलॉग):
जलेसर (तहसील), एटा
यह तहसील एटा जिला, उत्तर प्रदेश में स्थित है। 2011 में हुई भारत की जनगणना के अनुसार इस तहसील में 153 गांव व एक कस्बा अवागढ़ शामिल हैं।
युद्ध अपराध
सैनिकों अथवा अन्यान्य व्यक्तियों के प्रतिकूल (Hostile) या लगभग उसी तरह के काम, जिनके लिये पकड़े जाने पर शत्रुओं के द्वारा वे दंडित किए जा सकते हैं, युद्ध अपराध कहे जाते हैं। अंतरराष्ट्रीय कानून के विरूद्ध किए गए काम, जो अभियुक्त के अपने देश के कानून के प्रतिकूल हैं, युद्ध अपराध (War crimes) में अंतर्निहित होते हैं; यथा, व्यक्तिगत लाभ के उद्देश्य से की गई लूट या हत्या, शत्रु राष्ट्र की ओर से या उसके आदेश से किए गए अपराध।
युद्ध अपराध के प्रकार
अपराधों के प्रकार में भिन्नता के कारण युद्ध अपराध चार श्रेणी में विभक्त किए जा सकते हैं:
(1) सशस्त्र सेना के सदस्यों द्वारा, युद्ध के मान्य नियमों का उल्लंघन ;
(2) ऐसे व्यक्तियों द्वारा, जो शत्रु की सेना के सदस्य नहीं हों, सशस्त्र विद्रोह;
(3) जासूसी तथा युद्ध संबंधी विश्वासघात;
(4) लूटपाट के काम
युद्ध के मान्य नियमों का उल्लंघन
(1) विषैले या अन्यान्य कारणों से वर्जत अस्त्र शस्त्र का तथा गैस का प्रयोग।
(2) रोग अथवा आघात से पीड़ित सैनिकों किंवा निहत्थे शरणार्थियों की हत्या या उन्हें घायल करना।
(3) छलघात (Aasassination) करना या छलघाती (Assassin) की नियुक्ति करना।
(1) विश्वासघात की भावना से शरण देने के लिये निवेदन या उसी नियत से रोगी किंवा घायल होने का बहाना करना।
(3) शत्रु पक्ष के निर्दोष असैनिक व्यक्तियों को मारना तथा घायल करना एवं उनकी निजी सपत्तिश् का अपहरण अथवा विनाश करना।
(5) युद्धक्षेत्र में मृत सैनिकों के प्रति अशोभन आचरण एवं उनके शरीर से उनके निजी द्रव्य या अन्य कीमती वस्तुओं या अस्त्र शस्त्र का अपहरण।
(7) आरक्षित, खुले (open) शहरों पर आक्रमण, घेरा (siege) तथा गोलाबारी। आरक्षित स्थानों पर समुद्री जहाजों के द्वारा गोलाबारी करना। असैनिक आबादी (civil population) को आंतकित करने के अभिप्राय से उसपर हवाई गोलाबारी करना।
(8) बचाव करनेवाले शहर में अवस्थित ऐतिहासिक स्तूपों, अस्पतालों एवं धर्म, कला, विज्ञान तथा दातव्य उद्देश्यों के लिये मकानों पर, विशिष्ट संकेत रहने के बावजूद, गोली वर्षा करना।
(10) अस्पताली जहाजों पर आक्रमण करना या उन्हें बंदी बनाना।
(11) युत्र के दौरान में शत्रुपक्ष की वर्दी का व्यवहार करना।
(12) युद्धविराम (Truce) के पताका-वाहकों पर आक्रमण करना।
(13) संधि की शर्तो का उल्लंघन।
उच्चाधिकारियों का आदेश
ऐसा बचाव मान्य नहीं होता कि युद्धरत सरकार किंवा उसके किसी कमांडर के आदेश से किसी ने कोई अपराध किया। कभी ऐसी द्विया उत्पन्न होती है कि एक ओर जहाँ सैनिक अपने कमांडर की आज्ञा पालन करने को बाध्य है, दूसरी ओर उस आज्ञा का पालन युद्ध के नियम के प्रतिकूल होने के कारण अपराध है। यह भी संभव हो सकता है कि युद्ध के दौरान में उसे साकरिक द्दष्टि से उक्त आज्ञा की अमान्यता समझ में न आए और वह अपने कमांडर की आज्ञा का पालन करे। युद्ध के नियम बहुधा विवादास्पद होते हैं। यह भी संभव है कि कोई आदेश अन्यथा अमान्य होने पर भी प्रतिशोध [reprisal] के रूप में मान्य हो जाय। ऐसी स्थिति में ऐसे काम को युद्ध-अपराध में प्राय: नहीं लिया जाता। तथापि मुख्य सिद्धांत यह है कि सैनिक अपने कमांडर की वैधानिक (Legal) आज्ञा ही मानने को बाध्य है। अत: यदि युद्ध के मान्य नियमों के प्रतिकूल वह अपने उच्चाधिकारी की आज्ञा का पालन करता है तो उसके दायित्व से वह मुक्त नहीं हो सकता। उक्त दायित्व को आदेश देने वाले कमांडर तक ही सीमित करना वस्तुत: राज्य के प्रमुख पर उस दायित्व को सोचना होगा। पर अंतरराष्ट्रीय एवं देशज (Municipal), कानून की द्दष्टि से ऐसा करना विवादास्पद है।
अंतरराष्ट्रीय सैनिक न्यायालय (International Military Tribunal) ने अपने चार्टर (सन्‌ 1945 ई0) में उच्चाधिकारी का आदेश पूर्णात: स्वीकार नहीं किया। 8 वें अनुच्छेद में इसने कहा है- 'अभियुक्त ने अपनी सरकार अथवा अपने उच्चाधिकारी की आज्ञा से कोई काम किया, यह बचाव उसे उस दायित्व से मुक्त नहीं कर सकता। किंतु न्यायालय के विचार में यदि न्याय की ऐसी माँग है तो दंड की कठोरता को कम करने में उक्त बचाव पर विचार किया जा सकता है।' नूरेमबर्ग (जर्मनी) के न्यायालय ने नात्सी अधिकारियों द्वारा प्रस्तुत किए गए बचाव- 'उच्चाधिकारी के आदेश का पालन'- को अस्वीकार करते हुए कहा कि जान बूझकर किए गए अमानुषिक अपराध, यथा गैसचेंबर में बंद कर यहूदियों का निर्मूलन (Extermination), असैनिक निर्मम हत्या, आदि के लिये उक्त बचाव पर दंड की कठोरता कम करने के निमित भी विचार नहीं किया जा सकता। दिसंबबर, 1946 में संयुक्त राष्ट्रसंघ ने एक मत से इस सिद्धांत को मान्यता दी।
अधीनस्थ अधिकारियों के लिये कमांडर का उत्तरदायित्व
विजित देश के निवासियों (civil populattion) अथवा युद्धबंदियों के प्रति यदि सैनिक या निम्नकोटि के सैनिक अधिकारी अत्याचार करें तो आदेश से ऐसा काम हो या इसे रोकने दबाने के लिये असने चेष्टा नहीं की तो उसके विरूद्ध एक दबी प्रकल्पना उठेगी कि उसने उक्त उत्याचार की स्वीकृति दी या उसे प्रोत्साहित किया। अत: वह अपने अधीनस्थ सैलिकों के अमान्य काम के लिये दायी होगा। इसी सिद्धांत पर सन्‌ 1946 ई0 अमरीकी मिलिटरी कमीशन ने द्वितीय महायुद्ध के दौरान में फिलीपिन में जापानी सैनिकों द्वारा की गई ज्यादती के लिये जापानी कमांडर यामाशटी को प्राणदंड दिया, यद्यपि उसने अपने बचाव में कहा कि यातायात विच्छिन्न होने के कारण वह अपने सैनिकों पर नियंत्रण नहीं रख सका।
यदि विजित देश के निवासी विजेताओं से लोहा लें तो उनकी स्थिति (status) सैनिक जैसी नहीं मानी जायगी। पर अंतरराष्ट्रीय विधान की परंपरा के अनुसार शत्रु पक्ष को यह अधिकार है कि उन्हें 'युद्ध अपराधी' के रूप में दंड दे।
क्लैमिडिया संक्रमण
परिणाम
यदि उपचार न किया गया तो क्लैमिडिया के संक्रमण से गंभीर प्रजनन और अन्य स्वास्थ्य संबंधी समस्याएं आ सकती है जो कम अवधि से लेकर लंबी अवधि के भी हो सकते हैं। महिलाओं का यदि उपचार न किया गया तो संक्रमण गर्भाशय से होते हुए गर्भ नलियों तक फैल सकता है जिससे श्रोणि जलन की बीमारी (पीआईडी) हो सकती है। क्लैमिडिया से संक्रमित महिला में यदि उपचार न किया जाए तो एचआईवी से संक्रमित होने के अवसर ५ गुना अधिक बढ़ जाते हैं जबकि पुरुषों में इसके अनुपात में जटिलताएं बहुत कम हैं।
रोकथाम
यौन संचारित बीमारी की रोकथाम का सबसे अच्छा उपाय है कि संभोग न किया जाए या फिर ऐसे साथी के साथ आपसी एक संगी संबंध रखा जाए जिसे यह बीमारी नहीं है।
रावत सीनियर सेकेंडरी स्कूल, विवेक विहार
रावत सीनियर सेकेंडरी स्कूल विवेक विहार, रावत बाल निकेतन जो कि 1983 में स्थापित हुआ की विस्तृत शाखा है। यह रावत एजुकेशनल ग्रुप की एक प्रारंभिक शाखा है।
एक परिचय
रावत सीनियर सेकेंडरी स्कूल रावत एजुकेशनल ग्रुप की एक संस्थापक शाखा है। गत 34 वर्षो से हिंदी माध्यम विद्यालयों में इसने एक विशेष पहचान बनाई है। यह राजस्थान माध्यमिक शिक्षा बोर्ड द्वारा मान्यता प्राप्त है।
इतिहास
रावत सीनियर सेकेंडरी स्कूल, विवेक विहार की स्थापना सन 1983 में चेयरमैन श्री बी.एस. रावत द्वारा की गयी। उनके कुशल मार्गदर्शन द्वारा प्रतिवर्ष मेरिट लाने वाला यह मुख्य हिन्दी माध्यम स्कूल बन गया है। विद्यालय में विज्ञानं, वाणिज्य एवं कला संकायों की शिक्षा दी जाती है। वर्तमान में विद्यालय में लगभग 2200 विद्यार्थी अध्ययनरत है। संस्कार युक्त शिक्षा प्रदान करने के साथ-साथ विद्यार्थियों का सर्वोन्मुख विकास करना विद्यालय का मुख्या उद्देश्य है। विद्यालय द्वारा सर्वाधिक गार्गी पुरुस्कार प्राप्त किए जा चुके है। संगीत, नृत्य एवं खेलो में भी विभिन्न अन्तर्विद्यालयी, अन्तर्राज्यीय स्तर की प्रतियोगिताओ में भाग ;लेकर विद्यार्थियों ने अपने हुनर का परिचय दिया है।   विद्यार्थियों की अन्तर्निहित क्षमताओं के विकास हेतु अनुभवी एवं प्रशिक्षित प्रशिक्षिकों की नियुक्ति की जाती है।
काबुल का पतन - 2021
काबुल का पतन 2021 अफगानिस्तान की राजधानी काबुल को 15 अगस्त 2021 को एक इस्लामी कट्टरपंथी संगठन तालिबान द्वारा कब्जा कर लिया गया था। यह अफगान सरकार के खिलाफ 2021 में शुरू होने वाली एक सैन्य युद्ध की समाप्ति थी। राष्ट्रपति अशरफ गनी के देश से भागने के बाद कब्जा हो गया। अफगानिस्तान की अधिकांश प्रांतीय राजधानियां अमेरिकी सेना की वापसी के बीच में एक के बाद एक तालिबान द्वारा कब्जा कर लिया गया। जिसके साथ तालिबान लड़ाकों ने राष्ट्रीय राजधानी काबुल और राष्ट्रपति भवन पर भी कब्जा कर लिया गया था।
रावत सीनियर सेकेंडरी स्कूल, विवेक विहार
विद्यालय परिसर
विद्यालय परिसर सम्पूर्ण सुविधाओं से युक्त है जिसमे अध्ययन हेतु समुचित कक्षाएँ, प्रयोगशालाएँ, पुस्तकालय, कंप्यूटर प्रयोगशाला, संगीत कक्ष, नृत्य कक्ष इत्यादि सम्मिलित है। विद्यालय का सम्पूर्ण वातावरण विद्यार्थियों के समुचित अध्ययन के उपयुक्त है।
काबुल का पतन - 2021
तालिबान के लड़ाकों ने 1 मई 2021 को अफगानिस्तान से अधिकांश अमेरिकी सैनिकों की वापसी के साथ-साथ व्यापक आक्रमण शुरू किया। देश भर में अपनी तीव्र हार के बाद, अफ़ग़ान राष्ट्रीय सेना ने बिना लड़े आत्मसमर्पण कर दिया था, और अगस्त के मध्य तक केवल दो इकाइयाँ चालू रहीं: 201 वीं कोर और 111 वीं डिवीजन, दोनों काबुल में स्थित थीं। तालिबान बलों द्वारा मिहतरलम, शरणा, गरदेज़, असदाबाद, और अन्य शहरों के साथ-साथ पूर्व के जिलों पर कब्जा करने के बाद राजधानी शहर को ही घेर लिया गया था। जिसके बाद तालिबानियों ने काबुल प्रवेश कर हबाई अड्डे के अलावा पूरी राजधानी काबुल पर नियंत्रण कर लिया जिसके साथ काबुल और अमरीकी समर्थित या कठपुतली अफगान सरकार का पतन हो गया था. .
रावत सीनियर सेकेंडरी स्कूल, विवेक विहार
सह-शैक्षणिक गतिविधियाँ
विद्यार्थियों के व्यक्तित्व के समुचित विकास के लिए विद्यालय द्वारा समय-समय पर संगीत, नृत्य, कला एवं खेल संबंधी गतिविधियों का आयोजन किया जाता है। विभिन्न प्रतिस्पर्धाओ को आयोजित करने का उद्देश्य विद्यार्थियों में आत्म विश्वास का निर्माण एवं उन्हें जीवन में आगे बढ़ने के लिए एक रंगमंच उपलब्ध कराना है। विद्यार्थियों द्वारा ऐतिहासिक स्थलों पर किए जाने वाले सांस्कृतिक कार्यक्रम उनमे भारतीय सभ्यता एवं संस्कृति के प्रति आदर भाव उत्पन्न करते हैं। अतः विद्यार्थियों को ऐसे कार्यक्रमों में भाग लेने के लिए प्रोत्साहित करना उनमे संस्कारो की स्थापना करने की दिशा में लिया जाने वाला एक प्रयास
काबुल का पतन - 2021
जीत के योद्धा
संयुक्त राज्य अमेरिका के अनुरोध पर तीन साल से भी कम समय पहले पाकिस्तान की जेल से रिहा हुआ तालिबान नेता अब्दुल गनी बरादर अफगानिस्तान में 20 साल से चल रहे युद्ध के निर्विवाद विजेता के रूप में उभर कर सामने आया है, जबकि हैबतुल्लाह अखुंदजादा तालिबान आन्दोलन के समग्र नेता हैं, बरादर इसका राजनीतिक प्रमुख और इसका सबसे बड़ा सार्वजनिक चेहरा है। 1968 में अफ़ग़ानिस्तान के उरुजगान प्रांत में जन्मे अब्दुल गनी बरादर ने 1980 के दशक में सोवियत संघ के खिलाफ अफगान मुजाहिदीन में लड़ाई लड़ी। 1992 में रूसियों को बाहर निकालने के बाद और देश में प्रतिद्वंद्वी गुटों के युद्ध के बीच बरादर ने अपने पूर्व कमांडर और बहनोई, मोहम्मद उमर के साथ कंधार में एक मदरसा स्थापित किया। दोनों ने मिलकर तालिबान की स्थापना की, जो देश के धार्मिक शुद्धिकरण और एक अमीरात के निर्माण के लिए समर्पित युवा इस्लामी विद्वानों के नेतृत्व में एक आंदोलन था। हैबतुल्लाह अखुंदजादा कंधार के एक कट्टर धार्मिक नेता हैं, जो 1980 के दशक में, अफगानिस्तान में सोवियत सैन्य अभियान के खिलाफ इस्लामी अभियान चलाया था। अखुंदज़ादा तालिबान के सर्वोच्च नेता के तौर पर विख्यात है, जो राजनीतिक, धार्मिक और सैन्य मामलों पर अंतिम अधिकार रखता है। अखुंदज़ादा को इस्लामिक कानून का विद्वान माना जाता है। वर्ष 2016 में अमेरिका ने एक ड्रोन हमले में तालिबान के प्रमुख अख्तर मंसूर को मार गिराया था। इसके बाद अखुंदज़ादा को मंसूर का उत्तराधिकारी बनाने का ऐलान किया गया। आजकल तालिबान संगठन का तीसरा प्रमुख चेहरा है सुहैल शाहीन, जो तालिबानी संगठन के प्रवक्ता हैं। इसके अलावा सिराजुद्दीन हक्कानी और मुल्ला याकबू तालिबान संगठन के प्रमुख चेहरा हैं।
रावत सीनियर सेकेंडरी स्कूल, विवेक विहार
स्थान
विवेक विहार, न्यू सांगानेर रोड, सोडाला, जयपुर, राजस्थान
कोटुली, रानीखेत तहसील
कोटुली, रानीखेत तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
एनटीपीसी औरंगाबाद
नबीनगर सुपर थर्मल पावर प्रोजेक्ट बिहार के औरंगाबाद जिले के नबीनगर तालुक में माजियान और अंकोरहा गांवों में स्थित एक कोयला आधारित थर्मल पावर प्लांट है। इसे 1989 में बिहार के तत्कालीन मुख्यमंत्री सत्येंद्र नारायण सिन्हा ने संकल्पित किया था, जिन्होंने स्थापित करने का प्रस्ताव भेजा था। बिहार के औरंगाबाद जिले के नबीनगर में भारत के तत्कालीन प्रधान मंत्री राजीव गांधी के लिए एनटीपीसी की सुपर थर्मल पावर प्रोजेक्ट; लेकिन परियोजना कमजोर हो गई क्योंकि निम्नलिखित राज्य सरकारें इसका पालन करने में नाकाम रहीं। 2007 में, मनमोहन सिंह की सरकार ने आखिरकार मंजूरी का टिकट लगाया।
पावर प्लांट का स्वामित्व नबीनगर पावर जेनरेटिंग कंपनी है - शुरुआत में एनटीपीसी लिमिटेड और बिहार स्टेट पॉवर होल्डिंग कंपनी लिमिटेड के बीच 50:50 संयुक्त उद्यम। नबीनगर संयंत्र में 4380 मेगावॉट (660 मेगावाट X 6) की क्षमता होगी।  यह देश की तीसरी सबसे बड़ी परियोजना होगी। वर्तमान में देश की सबसे बड़ी बिजली परियोजना विंध्याचल महा ताप विद्युत गृह(4760 मेगावाट,सिंगरौली) जबकि दूसरी बड़ी परियोजना बलार (महाराष्ट्र) में है। शुरुआत में परियोजना की पीढ़ी की क्षमता 3960 मेगावॉट थी, लेकिन 2016 में उत्पादन क्षमता 4380 मेगावाट तक बढ़ी थी। यह सुपर थर्मल पावर प्रोजेक्ट 3,200 एकड़ में फैला हुआ है, जिसमें टाउनशिप के लिए 144 एकड़ भूमि और रेल गलियारे के निर्माण के लिए 63 एकड़ जमीन शामिल है। 17 अप्रैल 2018 को, मुख्यमंत्री नीतीश कुमार की अध्यक्षता में बिहार राज्य कैबिनेट ने  नबीनगर पावर जनरेटिंग कंपनी को राष्ट्रीय थर्मल पावर कॉरपोरेशन को सौंपने की मंजूरी दे दी। 15 मई 2018 को, बिहार सरकार ने थर्मल प्लांट को 33-वर्षीय पट्टे के लिए राष्ट्रीय थर्मल पावर कॉरपोरेशन को सौंपने के लिए समझौता ज्ञापन (एमओयू) पर हस्ताक्षर किए।   नबीनगर संयंत्र के यूनिट -1 के लिए, बिहार को संयंत्र से उत्पन्न बिजली का 71% मिलेगा, जबकि यूपी को 8%, सिक्किम 1% और पश्चिम बंगाल 9% मिलेगा।
नामुमकिन (1988 फ़िल्म)
नामुमकिन 1988 में बनी हिन्दी भाषा की फ़िल्म है।
जीवनाशक
जीवनाशक (biocide) ऐसे रसायन, सूक्ष्मजीव या अन्य चीज़ें होती हैं जिनके ज़रिये किसी हानिकारक जीव को मारने, वृद्धि रोकने, संख्या कम करने या अन्य प्रकार से अवरोधित करने का काम किया जाता है। चिकित्सा, कृषि, वानिकी व उद्योग में जीवनाशकों का प्रयोग आम है। कीटों, हानिकारक पौधों और बड़े जीवों को मारने वाले कीटनाशक और हानिकारक सूक्ष्मजीवियों को मारने वाले सूक्ष्मजीवरोधक दोनों ही जीवनाशकों की श्रेणी में आते हैं।
स्थवर बुद्धपालित
माध्यमिक मत के प्रख्यापक आचार्यों में स्थविर बुद्धपालित एक प्रगल्भ पण्डित हैं । ये महायान सम्प्रदाय के प्रमाणभूत आचार्यों में एक हैं । ये ईसा की पञ्चम शताब्दी के पूर्वार्द्धवर्त्ती हैं । नागार्जुन विरचित माध्यमिक कारिका पर ‘अकुतोभया’ नामक व्याख्या इनकी एक अमर कीर्त्ति है । स्थविर बुद्धपालित प्रासंगिक मत के उद्भावक माने जाते हैं । इस मत का तात्पर्य है कि अपने मत की सम्पुष्टि के लिए विपक्षियों के सामने ऐसे तर्क उपस्थित किया जाए कि प्रतिपक्ष का उत्तर स्वतः परस्पर विरोधी होकर उपहासास्पद बनकर पराजय का कारण बन जाए।
सेन ब्राह्मना
सेन ब्राह्मना (Sen Brahmana) भारत के जम्मू और कश्मीर राज्य के उधमपुर ज़िले में स्थित एक गाँव है।
डेरा कोलियरी टाउनशिप
डेरा कोलियरी टाउनशिप (Dera Colliery Township) भारत के ओड़िशा राज्य के अनुगुल ज़िले में स्थित एक नगर है।
हैवलेट-पैकर्ड
हैवलेट-पैकार्ड निगमित कंपनी (HP Inc.) जो कि मुख्त्य: एच-पी (HP) के नाम से जानी ‌जाती है, सूचना तकनीकी‌ की‌ एक अमेरिकी कंपनी है। यह कंपनी व्यक्तिगत कंप्यूटर (PC), प्रिंटर और संबंधित आपूर्ति, और तीन आयामी मुद्रण (3D प्रिंटिंग) समाधान विकसित करती है।
ओलोमौक
ओलोमोउत्स या ओलोमौक यूरोप के चेक गणराज्य देश का एक नगर है।
जफरा गाँव, सनहौला (भागलपुर)
जफरा सनहौला, भागलपुर, बिहार स्थित एक गाँव है।
ज़िद्दी (1948 फ़िल्म)
ज़िद्दी 1948 में बनी हिन्दी भाषा की फिल्म है।
सुनीति कुमार चटर्जी
सुनीति कुमार चटर्जी (बांग्ला: সুনীতি কুমার চ্যাটার্জী ; 26 अक्टूबर, 1890 - 29 मई, 1977) भारत के जानेमाने भाषाविद् तथा साहित्यकार थे। वे एक लोकप्रिय कला-प्रेमी भी थे।
जीवनी
सुनीति कुमार चटर्जी का जन्म हावड़ा के शिवपुर गाँव में 26 अक्टूबर 1890 को हुआ। वे हरिदास चट्टोपाध्याय के पुत्र थे। वे मेधावी छात्र थे। उन्होंने मोतीलाल सील के मुफ़्त चलने वाले स्कूल से 1907 में एंट्रेंस की परीक्षा उत्तीर्ण की और योग्यता सूची में छठे स्थान पर रहे। सन् 1911 में स्कॉटिश चर्च कॉलेज, कोलकाता से अंग्रेजी ऑनर्स से उन्होंने प्रथम श्रेणी तथा तृतीय स्थान प्राप्त किया। 1913 में अंग्रेजी में ही उन्होंने कोलकाता विश्वविद्यालय से एम०ए० की परीक्षा उत्तीर्ण की। सन् 1919 में अपनी संस्कृत योग्यता के कारण उन्होंने प्रेमचन्द रायचन्द छात्रवृत्ति तथा जुबली शोध पुरस्कार प्राप्त किया। भारत सरकार की छात्रवृत्ति पर 1909 में लन्दन विश्वविद्यालय से उन्होंने ध्वनिशास्त्र में डिप्लोमा लिया साथ ही भारोपीय भाषा-विज्ञान, प्राकृत, पारसी, प्राचीन आयरिश, गौथिक और अन्य भाषाओं का अध्ययन किया। इसके बाद वे पेरिस गए और वहां के ऐतिहासिक विश्वविद्यालय सरबोन में भारतीय-आर्य, स्लाव और भारोपीय भाषा विज्ञान, ग्रीक व लैटिन पर शोधकार्य किया। १९२१ में उन्होंने लन्दन विश्वविद्यालय से ही डी० लिट्० की उपाधि प्राप्त की। रवीन्द्रनाथ ठाकुर की मलय, सुमात्रा, जावा और बाली की यात्रा के समय वे उनके साथ रहे और भारतीय कला और संस्कृति पर अनेक व्याख्यान दिए।
भारत लौट कर वे 1922 से 1952 तक कोलकाता विश्वविद्यालय में प्रोफेसर पद पर आसीन रहे। 1952 में सेवा निवृत्ति के बाद अवकाशप्राप्त प्रोफेसर बने और 1964 में उन्हें राष्ट्रीय प्रोफेसर की उपाधि मिली। पश्चिम बंगाल की विधान परिषद में वे 1952 से 1958 तक प्रवक्ता रहे। सन् 1961 में उन्होंने बंगीय साहित्य परिषद् में अध्यक्ष पद पर भी कार्य किया। इसके अतिरिक्त भारत सरकार के द्वारा उन्हें संस्कृत कमीशन का अध्यक्ष बनाया गया तथा 1969 से 1977 तक वे साहित्य अकादमी के अध्यक्ष पद पर कार्य करते रहे। भाषा के गंभीर अध्ययन तथा उससे सम्बन्धित प्रकाशित ग्रन्थों ने उन्हें प्रसिद्धि दिलाई। वे नागरीप्रचारणी सभा के भी पदाधिकारी रहे। उनकी बांग्ला भाषा का उद्भव तथा विकास ("ओरिजिन एंड डिवलपमेंट ऑफ़ द बेंगाली लेंगुएज") नामक पुस्तक विद्यार्थियों के बीच काफी प्रसिद्ध रही। वे ग्रीक, लैटिन, फ़्रेंच, इतालवी, जर्मन, अंग्रेज़ी, संस्कृत, फ़ारसी तथा दर्जनों आधुनिक भारतीय भाषाओं के ज्ञाता थे। उन्होंने 15 पुस्तकें बांग्ला भाषा में, 21 पुस्तकें अंग्रेज़ी भाषा में तथा 7 पुस्तकें हिन्दी भाषा में प्रकाशित की। भाषातत्वज्ञ एवं मनीषी विद्वान् ने संस्कृत भाषा में अनेक लेख लिखे। वे एक अच्छे संस्कृत कवि भी थे। उन्हें सन् १९५६ में निर्मित संस्कृत आयोग का अध्यक्ष बनाया गया था।
29 मई 1977 को कोलकाता में उनका देहांत हो गया।
छोया, सल्ट तहसील
छोया, सल्ट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
राही (1987 फ़िल्म)
राही १९८७ में बनी हिन्दी भाषा की फिल्म है।
काली लिनक्स
काली लिनक्स (Kali Linux) डेबियन से व्युत्पन्न एक लिनक्स वितरण है। इसकी डिजाइन इसे मुख्यतः डिजिटल फोरेंसिक एवं पेनीट्रेशन टेस्ट के लिए विशेष उपयोगी बनाने के लिए की गयी है।
प्रतिज्ञप्ति
दर्शनशास्त्र व तर्कशास्त्र में प्रतिज्ञप्ति (proposition) या प्रकथन ऐसा वाक्य या कथन होता है जो या तो सत्य हो या फिर असत्य हो। यह आवश्यक नहीं है कि हमें यह ज्ञात हो कि प्रतिज्ञप्ति सत्य है या असत्य। उदाहरण के लिए "पृथ्वी के अलावा अन्य ग्रहों पर भी जीवन है।" यह प्रतिज्ञप्ति या तो पूर्ण रूप से सत्य है या फिर असत्य है, हालांकि हम नहीं जानते कि सत्य-असत्य के इन दो विकल्पों में से वास्तविकता कौन-सी है। "भारत को स्वतंत्रता सन् 1948 में मिली थी" भी एक प्रतिज्ञप्ति जो या तो सत्य हो सकती है या असत्य। इतिहास के अध्ययन से हमें ज्ञात है कि भारत को स्वतंत्रता वास्तव में सन् 1947 में मिली थी, इसलिए हम इस प्रतिज्ञप्ति को असत्य ठहरा सकते हैं।
पोठोहार
पोठोहार या पोठवार ( या, Pothohar या Pothwar ) पूर्वोत्तरी पाकिस्तान का एक पठार क्षेत्र है जो उत्तरी पंजाब और पाकिस्तान कब्जे वाला कश्मीर में विस्तृत है। यह सिंध सागर दोआब में स्थित है, जो पूर्व में झेलम नदी से पश्चिम में सिन्धु नदी के बीच का इलाका है। इसे उत्तर में काला चिट्टा और मारगल्ला पर्वत शृंखलाएँ है और दक्षिण में नमक कोह शृंखला है। नमक कोह का १,५२२ मीटर ऊँचा सकेसर पर्वत ( , Sakesar ) इसका सबसे ऊँचा पहाड़ है। यहाँ के लोग पंजाबी भाषा की पोठवारी और हिन्दको उपभाषाएँ बोलते हैं और कुछ लोग पश्तो भी बोलते हैं।
पोठोहार बहुत से पंजाबी हिन्दू और सिखों की भी पूर्वजभूमि है, मसलन 'अरोड़ा' का पारिवारिक नाम रखने वाले अक्सर मूल-रूप से पोठोहारी होते हैं। इस क्षेत्र में बहुत से मशहूर हिन्दू धार्मिक स्थल हैं, जिनमें शिवजी का प्रसिद्ध कटासराज मंदिर शामिल है। कहा जाता है कि सति कि मृत्यु पर जब शिव रोये तो उनके अश्रुओं का एक ताल राजस्थान में पुष्कर में बना और दूसरा पोठोहार में कटासराज में। कहा जाता है कि पांडव भी अपने अज्ञातवास के दौरान पोठोहार में रहे थे और युधिष्ठिर ने जिस ताल पर यक्ष प्रश्नों का उत्तर दिया था वह ताल भी इसी क्षेत्र में था।
मुड़िया जनजाति
मुड़िया जनजाति, गोंड जनजाति की एक उपशाखा है। छत्तीसगढ़ राज्य में यह जनजाति कोंडागाँव, नारायणपुर और बीजापुर जिलों में बसी हुई है।
सामाजिक संरचना
मुरिया सामूहिकता को प्राथमिकता देते हैं। वे पाँच उपभागों में विभाजित हैं। उन्हें अपने कुलदेवता पशु को खाने की अनुमति नहीं है, और यदि कोई मर जाता है तो उसे शोक करना चाहिए।
पोशाक
नर मुड़िया चंद्रपुर जिले के अन्य लोगों के समान कपड़े पहनते हैं, जबकि महिलाएं अक्सर श्वेत वस्त्र पहनती हैं जो स्तनों को नहीं ढकते हैं। परिधानों की शैली अन्य जनजातियों के साथ संपर्क के बाद संशोधित प्रतीत होती है, जैसा कि 1980 के दशक की शुरुआत में देखा गया था।
ससुराल सिमर का
कहानी
यह कहानी वृंदावन की दो बहनों सिमर और रोली की कहानी है। एक हिंदू नर्तक बनना सिमर का सपना होता है, लेकिन उसके रूढ़िवादी माता-पिता एक अश्लील व्यवसाय के रूप में नृत्य करने पर विचार करते हुए सिमर के सपने के खिलाफ होते हैं। इसके बजाए, वे अपनी बेटी को अमीर व्यापारी प्रेम राजेंद्र भारद्वाज से शादी करने की योजना बना रहे हैं। शादी के दिन, एक महान नृत्य प्रतियोगिता है और सिमर को अपने माता-पिता को परेशान किए बिना इसमें भाग लेने की अनुमति देने के लिए, रोली सिमर की प्रतियोगिता से वापसी तक सिमर की जगह लेती है। हालांकि, सिमर को देर हो जाती है और इस प्रकार, तैयार और छिपी हुई रोली को प्रेम से शादी करने के लिए मजबूर किया जाता है। इससे समस्याएं पैदा होती हैं, जैसे कि सिमर और प्रेम एक दूसरे से प्यार करते हैं और रोली सिद्धांत एक दूसरे से प्यार करते हैं। कुछ समय बाद, हर कोई उस व्यक्ति के साथ एकजुट होता है जिससे वह प्यार करता है और सिमर और रोली दोनों भारद्वाज हाउस में बहुओं के रूप में स्वीकार कर ली जाती हैं। इस प्रकार, सिमर की शादी प्रेम राजेन्द्र भारद्वाज से हो जाती है और सिमर के ही ससुराल में प्रेम के भाई सिद्धांत राजेन्द्र भारद्वाज से रोली की शादी हो जाती है। इस प्रकार दोनों बहनों की शादी एक ही घर में भारद्वाज परिवार के दो पुत्रों के साथ हो जाती है।
फिर यह कहानी सिमर और रोली के विवाहित जीवन के आसपास घूमती है। इसके बाद अलग - अलग कठिनाईयाँ आतीं रहतीं हैं और वे दोनों बहनें एक साथ मिलकर सभी मुसीबतों का सामना करतीं हैं। विभिन्न कठिनाइयों को हल करके, विभिन्न समस्याओं को हल करके और उनके परिवार को नष्ट करने के लिए आने वाले बुरे लोगों को हराकर भारद्वाज परिवार की आदर्श बहूए दोनों बहने बन जातीं हैं। निर्मला, सिमर और रोली की ददिया सास और उनके सास-ससुर, राजेंद्र और सुजाता, उन बहनों में गहरा विश्वास रखते हैं और हमेशा उनका समर्थन करते हैं लेकिन परिवार की दूसरी बहुए परी, उमा और खुशी सिमर और रोली से ईर्ष्या रखते हैं क्योंकि उन्हें अपनी शिल्प और लालच के कारण इतना ध्यान और सम्मान नहीं मिलता है और समय-समय पर वह सिमर और रोली के जीवन में कठिनाइयों का निर्माण करने की कोशिश करतीं हैं। गर्भपात के बाद सिमर फिर से गर्भ धारण करने में असमर्थ हो जाती है और खुशी प्रेम और सिमर के बच्चे की सरोगेट माँ बनने के लिए सहमत हो जाती है। अंजलि नाम की एक बेटी पैदा होती है और पूरा परिवार उसको प्यार करता है और उसकी देखभाल करते हैं। लेकिन बाद में, रोली से एक कार दुर्घटना हो जाती है और अनजाने में सुनैना नाम की एक महिला पर कार चढ़ जाती है। सुराग के लिए दुर्घटना की जगह के आसपास देखते हुए, सिमर का अपहरण सुनैना का पति विक्रांत कर लेता है और अपने परिवार को छोड़ने और उसकी बेटी संजना की देखभाल करने के लिए मजबूर कर देता है।
2 साल बाद
सिमर अपने परिवार के पास लौट आती है, प्रेम ने सुरभि नामक एक महिला से दूसरी शादी कर ली है। सिमर, रोली, प्रेम और सिद्धांत को एक अलौकिक प्राणी का सामना करना पड़ता है: सुनैना की आत्मा जो बदला लेने के लिए लौट आई है, और विक्रांत के साथ भी, जो सिमर, से प्यार करता है। आखिरकार, सुनैना और सुरभि (जो सिमर को मारने की कोशिश करते हैं) को शो से हटा दिया जाता है। विक्रांत प्रेम की हत्या करने की कोशिश करता है और जेल भेज दिया जाता है। उनकी बेटी संजना को सिमर और प्रेम द्वारा अपनाया लिया जाता है। सिमर और प्रेम संजना को गोद ले लेतें हैं।
6 साल बाद
6 साल से सिमर अपने बेटे पियूष को लेकर सुमीत कपूर के घर मे रहती है। वह सुमीत कपूर के बच्चो की देखभाल करती है। सुमीत कपूर के दो बच्चे है - रोहन और रोशनी। सिमर का बेटा भी अब 6 साल का हो गया है। अपने पिता और अपने परिवार के बारे मे सिमर से पूछता रहता है। सिमर उसे बहलाती - फुसलाती है। सिमर अकेले मे अपने ससुराल और पति को याद करके खूब रोती है। सुमीत कपूर सिमर का सम्मान करते है। उनके दोनो बच्चे भी सिमर को बहुत प्यार करते है और सिमर को प्यार से 'छोटी मा' कहकर बुलाते है। सुमीत कपूर की पत्नी रीता सिमर से जलती है क्योकि उसे लगता है कि सिमर ने उसके पति और बच्चो को अपने वश मे कर लिया है। रीता को लगता है कि सिमर की वजह से ही उसके पति और बच्चे उससे प्यार नही करते है। रीता समय - समय पर सिमर को जलील करती रहती है। दूसरी तरफ भारद्वाज हाऊस की चाबिया अब खुशी के पास है। वह पूरे घर की मालकिन बन बैठी है। सब उसके इशारो पर नाचते है। सिद्धान्त और प्रेरणा लन्दन मे है। संजना, सिमर और प्रेम की गोद ली हुई बेटी भी लंदन मे है। प्रेम सिमर को खोजने की कोशिश करता है। सिमर की बेटी अंजलि का पालन - पोषण खुशी करती है। वह उसे गलत मार्ग पर चलने को प्रेरित करती है। अंजलि को बिगाडती है। उसके मन मे अपनी मा सिमर के प्रति बुरे विचार भरती रहती है। अंजलि खुशी को अपना सब कुछ मानती है और प्यार से उसे के-बी बुलाती है। अंजलि अपने पापा से भी प्यार नही करती। खुशी के भडकाने पर प्रेम के बटुए से पैसे भी चुराती है। सिमर अपने परिवार की एक झलक पाने भारद्वाज हाऊस के बाहर मुह ढककर पहुचती है। अंजलि, प्रेम और अपने पूरे ससुराल को देखकर खुश हो जाती है। और फिर वापस कपूर मैन्सन लौट जाती है। जब प्रेम को सिमर का पता चल जाता है तो उससे मिलने जाता है। कपूर मैन्सन मे मिस्टर कपूर को सिमर को हार पहनाता देख प्रेम सिमर पर क्रोधित हो जाता है। उसे गलतफहमी हो जाती है कि सिमर ने मिस्टर कपूर से पुनर्विवाह कर लिया है। रोशनी और रोहन जब सिमर को 'छोटी मा' कहकर पुकारते है तो प्रेम को लगता है कि वो दोनो सिमर और मिस्टर कपूर के बच्चे है। प्रेम को लगता है कि सिमर ने अपने पुराने रिश्तो को भुलाकर एक नई जिन्दगी शुरू कर ली है। वह सिमर को तलाक देने की सोच लेता है। तलाक के कागज लेकर सिमर के पास पहुचता है सिमर रो - रोकर अपने निर्दोष होने का प्रमाण देती है पर वह उसकी एक नही सुनता। बाद मे सिमर मजबूरन तलाक के कागजातो पर अपनी दस्तखत कर देती है। यह सारा दृश्य सिमर और प्रेम का बेटा पियूष देख लेता है। प्रेम तलाक के पेपर लेकर चला जाता है। सिमर पियूष से गले मिलकर खूब रोती है।
6 महीने बाद
कहानी अपने आखिरी पडाव तक पहुच जाती है। अगले दिन, सुबह, सिमर, प्रेम, माताजी, परी, पियूष, अवनि, संजना और समीर मिलकर मातारानी की आरती करते है। सिमर मातारानी को धन्यवाद देती है कि एक बार फिर उन्होने उसकी लाज रखी। सिमर सब को आरती देती है। पियूष - अवनि उससे आशिर्वाद लेकर अपने नए जीवन की शुरूआत करते है। पियूष की यारदाश्त वापस आ चुकी है और अब अवनि के साथ एक नया जीवन शुरू करेगा। सिमर फिर संजना - समीर को आरती देती है। समीर अपने मा के किए पर शर्मशार होता है तो उसे सिमर और माताजी समझाती है कि सत्य और असत्य की लडाई मे उसने हमेशा सत्य का साथ दिया है। समीर - संजना गले मिलते है। फिर सिमर को अपनी छोटी बहन, रोली की याद आती है। सिमर कहती है कि यह जिन्दगी भी कैसी होती है कुछ नए रिश्ते जुड जाते है, कुछ रिश्ते खत्म हो जाते है और कुछ रिश्ते यादे बनकर दिल मे समा जाते है। परी सिमर से कहती है - वक्त रिश्तो का हर जख्म भर देता है, कुछ माफी माग लेने से और कुछ माफ कर देने से। यह कहकर परी सिमर से अपनी अतीत की सारी गलतीयो के लिए माफी माग लेती है और उससे गले मिलती है। फिर माताजी कहती है जो अपनो के बिना बीते वो उम्र और जो अपनो के साथ बीते वो जिन्दगी होती है। संजना कहती है कि आज हम सब के जीवन मे एक नई शुरूआत करने का मौका आया है, खुशियो ने दस्तक दी है। माताजी कहती है कि हमे अपने जीवन की इन खुशियो का मिलकर स्वागत करना चाहिए। सभी एक दूसरे का हाथ पकड लेते है। माताजी कहती है कि भारद्वाज परिवार सिर्फ एक परिवार नही है, पर एक सोच है। आने वाले सालो मे इसे दुनिया जरूर याद रखेगी। इसका इतिहास के पन्नो मे छोटा ही सही, पर नाम तो होगा। माताजी अंत मे कहती है - "सालो साल दुनिया देगी मिसाल की ये देखो ऐसा है ऐसा है मेरी सिमर का ससुराल" सभी एक दूसरे के कंधे पर सिर रखकर भाव विभोर हो जाते है। अंत मे सभी मातारानी का एक साथ जयकारा लगाते है "जय माता दी" जिसके साथ ही "ससुराल सिमर का" का सफर सफलतापूर्वक समाप्त हो जाता है।
सीजन 1
शो दो बहनों, सिमर (दीपिका कक्कर) और रोली (अविका गोर) की कहानी के रूप में शुरू हुआ, जो दो भाइयों, प्रेम (शोएब इब्राहीम / धीरज धूपर) और सिद्धांत (मनीष रायसिन्घन) से क्रमशः शादी करती हैं। फिर कहानी यह दिखाने के लिए प्रगति करती है कि कैसे यह दो बहनें भारद्वाज परिवार की आदर्श बहू बन जाती हैं। पहले सीजन में क्रमशः रोली और सिमर की भूमिका में बालिका वधू प्रसिद्धि अविका गोर और दीपिका कक्कर ने अभिनय किया। शोएब इब्राहीम और मनीष रायसिन्घन प्रेम और सिद्धात के रूप में क्रमशः दीपिका कक्कर और अविका गोर के विपरीत थे। बाद में, धीरज धूपर दीपिका कक्कर के विपरीत थे।
सीजन 2
दूसरे सत्र में सिमर (दीपिका कक्कर), रोली (अविका गोर), प्रेम (धीरज धूपर) और सिद्धांत (मनीष रायसिन्घन), द्वारा कुछ अलौकिक जीवों से भारद्वाज परिवार को बचाने के लिए और उन जीवों को नष्ट करने के लिए किए गए संघर्ष शामिल थे।
सीजन 3
तीसरे सीज़न में कीर्ति केलकर, वैशाली टक्कर, कृषन बरेटो, वरुण शर्मा, काजोल श्रीवास्तव, निक्की शर्मा, सिद्धार्थ शिवपुरी, अभिनंदन जिंदल, खुशवान्त वालिया, केनिशा भारद्वाज, वंदना विठलानी, रोहन मेहरा और मोनिका शर्मा नाम के नए कलाकार शामिल थे।
कहानी सिमर (दीपिका कक्कर / कीर्ति केलकर) और प्रेम (धीरज धूपर / मजहेर सायद) के बच्चों अंजली (वैशाली टक्कर), संजना (कृषन बरेटो) और पियूष (वरुण शर्मा) पर केंद्रित है, और दर्शाती है कि वे अपने बच्चों की उनके जीवन में मदद कैसे करते हैं ।